Harrogate Town AFC

Harrogate Town Association Football Club on Inglise jalgpalliklubi, mis tegutseb kuurortlinnas Harrogate'is North Yorkshire'is. Meeskond mängib Inglismaa tugevuselt neljandas liigas EFL League Twos, kuna aastal 2020 võideti National League'i play-off. Klubi hüüdnimed on Town (linn) ja kuna Harrogate'is asuvad väävliallikad, siis Sulphurites (väävlid). Meeskonna värvid on kollane ja must ning kodumängud mängitakse Wetherby Roadi staadionil. Hooajal 2020–2021 mängiti põgusalt ka Doncaster Roversi kodustaadionil Keepmoat Stadium, kuna Wetherby Road oli ehituses. Harrogate Town FC asutati aastal 1914, liituti Northern Football League'iga, kuid esimese maailmasõja puhkemise tõttu ei saadud seal osaleda. Esimene ametlik kohtumine mängiti alles augustis 1919 West Riding League'is. Aasta hiljem saadi Yorkshire Football League'i asutajaliikmeks ning aastal 1921 liituti Midland Football League'iga. Hooajal 1926–1927 tuldi Yorkshire League'i meistriteks, kuid aastal 1932 läks meeskond laiali. Aastal 1935 asutati uus klubi Harrogate Hotspurs, pärast teist maailmasõda muudeti nimi Harrogate Towniks ning liituti West Yorkshire Association Football League'iga. Aastal 1957 taasliituti Yorkshire League'iga, aastal 1982 saadi Northern Counties East Football League'i asutajaliikmeks. Aastal 1987 saadi Northern Premier League'i esimese divisjoni asutajaliikmeks, tiitel võideti hooajal 2001–2002. Aastal 2004 saadi Conference Northi asutajaliikmeks. Aastal 2018 võideti National League Northi play-off ning pärast 2020. aasta National League'i play-off finaali tõusti esmakordselt English Football League'i. Harrogate Town võitis 3. mail 2021 2020. aasta FA Trophy finaalis Concord Rangersit. Harrogate'i elanikud hakkasid ühes meeskonnas jalgpalli mängima juba 1907. aastal, kuid ametlik Harrogate AFC asutati alles 1914. aastal. Samal aastal liituti Northern Football League'iga, mängud pidid toimuma hakkama County Groundi staadionil, kuid esimese maailmasõja tõttu lükkus klubi debüüthooaeg edasi. Pärast esimest maailmasõda kutsus Robert Ackrill Breare kokku koosoleku, et arutada klubi tegevuse taastamist. Breare'ist sai Harrogate AFC peasekretär ning osalema hakati West Riding League'is. Harrogate'i esimene ametlik kohtumine toimus 30. augustil 1919 Starbeck Lane Groundil Horsforthi meeskonna vastu. Mäng võideti, ainsa värava lõi L. Craven peaga. Samal hooajal osaleti ka FA Cupis, kuid juba esimeses eelringis tuli tunnistada South Kirkby Colliery 4–0 paremust. Harrogate'i esimene karikas oli Whitworth Cup, mille finaalis võideti 4–0 Ripton Cityt. Hooajal 1920–1921 oldi Yorkshire League'i asutajaliige, peale selle osaleti ka West Riding League'is. Selleks ajaks koliti juba Wetherby Roadile. Kui hooaeg oli ametlikest mängudest pausil, kohtuti Anfieldil Liverpool FC-ga ja 15 000 pealtvaataja ees Sheffield Unitediga. Klubi ajaloo kolmandaks hooajaks koliti West Riding League'ist Midland Football League'i. Samas liigas osalesid ka Nottingham Foresti, Sheffield Wednesday ja Barnsley reservmeeskonnad. Liigas püsiti vaid ühe hooaja, aasta hiljem mindi tagasi Yorkshire League'i. Harrogate võitis aastal 1925 West Riding County Challenge Cupi, finaalis alistati Elland Roadil 3–1 Fryston Colliery. Hooajal 1926–1927 võideti Yorkshire League, Bob Morphet lõi 44 väravat. Klubi kolis Yorkshire League'ist Northern Football League'i. Samal aastal võideti taas West Riding County Challenge Cup, finaalis alistati Selby Town FC. Meeskond läks laiali aastal 1932. Harrogate'i esindusklubi taasasutati aastal 1935 nime Harrogate Hotspurs all. Pärast teist maailmasõda nimetati meeskond uuesti Harrogate Towniks ning asuti mängima West Yorkshire Association Football League'i. 1957. aastal liituti uuesti Yorkshire League'iga. 1960. ja 1970. aastatel osaleti Yorkshire League'is, 1982. aastal saadi Northern Counties East Football League'i asutajaliikmeks. Klubi seadis eesmärgiks mööda liigapüramiidi kõrgemale tõusmise ning raha investeeriti väljaku kaasajastamisesse, väljakule paigaldati ka valgustus. Väljaku valgustuse paigaldamise tähistamiseks peeti sõpruskohtumine Leeds Unitediga. Valgustuse lülitas pidulikult sisse Eddie Gray. Pärast West Riding County Cupi võitu aastal 1986 ning viit hooaega Northern Counties East League'is sai Harrogate Townist hooajal 1987–1988 Northern Premier League'i uue esimese divisjoni asutajaliige. Aastal 1990 registreeriti Harrogate Town AFC äriühinguks, et saada rahastust uue tribüüni ehituseks. Samal aastal võideti Northern Premier League First Division Cup. Northern Premier League First Divisionis oldi 15 hooaega, kahel korral pääseti tagasi Northern Counties East League'i langemisest napilt. Hooajal 2001–2002 õnnestus First Division võita ning pääseti Premier Divisioni. Esimene hooaeg uues liigas lõpetati kuuendal kohal, esimest korda ajaloos pääseti ka FA Cupi esimesse ringi, kus kaotati 5–1 Farnborough FC-le. Hooaegadel 2001–2002 ja 2002–2003 võideti West Riding County Cup. Hooajal 2003–2004 saadi Premier Divisionis viies koht, uuel hooajal hakati osalema vastasutatud Conference Northis. FA Cupis 2005–2006 loositi Harrogate esmakordselt kokku Football League'i meeskonnaga (Torquay Unitediga). Plainmooril jäi mäng 1–1 viiki, kordusmäng lõppes 0–0 viigiga, kuid vastastel õnnestus penaltiseeria skooriga 5–6 võita. Liigas jäädi viiendaks ning pääseti play-off ringi, kus kaotati 1–0 Stafford Rangersile. Hooaeg 2009–2010 lõpetati Conference Northis viimasena, kuid Northwich Victoria FC rahaprobleemide tõttu jäädi liigasse püsima. Hooajaks 2011–2012 andis Bill Fotherby meeskonna juhtimise Simon Weaveri isa Irving Weaveri kätte. Kogukonnatöö parandamiseks liitus juhtkonnaga ka mängija Adam Nowakowski isa Tad. Liigasse jäädi püsima tänu hooaja viimasele mängule, kus Corby Towni võideti võõrsil 5–0. Hooajal 2012–2013 sündis meeskonna ajaloo parim tulemus FA Cupis. Esmakordselt saadi esimesest ringist edasi, kui 3. novembril 2012 võideti League Two klubi Torquay Unitedit 1–0. Teises ringis kohtuti Hastings Unitediga, mõlemad kohtumised jäid tänu Tom Platti viimase minuti väravale 1–1 viiki. Penaltitel oli Hastings 5–4 parem. Hooaja 2016–2017 alguses leiti end esiviisikus, kuid sellele järgnes pikk kehvade tulemuste seeria. Klubi juhtkond otsustas tulemuste parandamiseks sama hooaja lõpuks kõikide mängijatega lepingud sõlmida. Hooaja lõpus teatati, et järgmise hooaja jooksul plaanitakse muutuda täisprofessionaalseks. Paljud mängijad lahkusid seetõttu klubist ning enne hooajaeelset sõpruskohtumist Leeds Unitediga toodi meeskonda mitmeid uusi poolkaitsjaid ja kaitsjaid. Esimene treening profiklubina toimus 3. juulil 2017. 13. mail 2018 võideti Brackley Town FC-d National League Northi (endise Conference Northi) play-off finaalis ning tõusti järgmiseks hooajaks National League'i. Harrogate Town jäi enda esimesel hooajal National League'is kuuendaks ning mängima pääseti play-off kohtumisi. Play-off lõppes AFC Fylde'i võiduga. Koroonapandeemia tõttu jäi hooaeg 2019–2020 National League'is poolikuks ning liigapositsioonid tuletati keskmiste punktide arvude pealt. Harrogate Town oli mängu kohta teeninud keskmiselt 1,78 punkti ning see tagas taas pääsu play-off kohtumistele. Poolfinaalis võideti Boreham Woodi 1–0. Finaal toimus 2. augustil 2020 Wembley staadionil, seisuga 3–1 alistati Notts County FC. See tagas esimest korda Harrogate Towni ajaloos pääsu Football League'i. Harrogate Towni debüütmäng uues liigas 5. aprillil 2021 Port Vale'i vastu oli ühtlasi ka Football League'i esimene naissoost peakohtunikuga mäng. Harrogate võitis 3. mail 2021 Concord Rangersit FA Trophy finaalis. Finaal toimus koroonapandeemia tõttu plaanitust peaaegu aasta aega hiljem.  Pikemalt artiklis Wetherby Road Meeskond mängib Wetherby Roadil, mida sponsorite järgi nimetatakse ka EnviroVent Stadiumiks. Staadion avati 28. augustil 1920 ning tribüünidele mahub 3800 pealtvaatajat, kellest 500 saab istuda. Wetherby Road asub tänaval A661 Wetherby Road, Harrogate'i piirkonnahaigla kõrval. Ülejäänud külgedel on elumajad. Klubi fännipood asub staadioni lõunaosas. Ka Harrogate Towni noortemeeskond peab enamiku enda kohtumistest Wetherby Roadil. Augustis 2020 teatati, et staadioni kunstmuru asendatakse Football League'i reeglitele vastava pärismuruga. Kuna väljaku katet ei jõutud aga 2020.–2021. aasta hooajaks vahetada, mängiti esimesed mängud Doncaster Roversi Keepmoat Stadiumil. Wetherby Roadi esimene Football League'i kohtumine toimus 17. oktoobril 2020, võõrustajad võitsid Barrow AFC-d 1–0. Uuendatud 31. augustil 2021. Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Esimees: Irving Weaver Aseesimees: Howard Matthews Tegevdirektor: Garry Plant Abidirektor: Richard Crabb Turundusdirektor: Ged Maloney Ürituste direktor: Angus Taylor Peadirektor: Ben Sadler Eluaegne president: George Dunnington Asepresident 1: David Batty Asepresident 2: Clive Dunnington Mängusekretär: John Harrison Väljakueksperdid: Jim Hague, Geoff Butler, John Fell, Iain Bullock Fotograaf: Matt Kirkham Pressijuht: Hal Boxhall-Dockree Peatreener: Simon Weaver Abitreener: Paul Thirlwell Treener: Lee Barraclough Füsioterapeut: Rachel Davis Spordipsühholoog: Phil Lee U21 peatreener: Josh Falkingham U17 peatreener: Josh Walsh Akadeemia sekretär: Dave Riley Akadeemia füsioterapeut: Rachel Davis Klubi skaut: Lee Barraclough National League Play-off-võitja: 2019–20 National League North Play-off-võitja: 2017–18 Northern Premier League Division One'i kuld: 2001–02 Division One Cupi kuld: 1989–90 Yorkshire League Kuld: 1926–27 Division Two kuld: 1981–82 FA Trophy Kuld: 2019–20 West Riding County Challenge Cup Kuld: 1925–26, 1926–27, 1962–63, 1972–73, 1985–86, 2001–02, 2002–03, 2007–08 Whitworth Cup Kuld: 1919–20 FA Cupi parim tulemus Teine ring: 2012–13, 2020–21 FA Trophy parim tulemus Kuld: 2019–20 FA Vase'i parim tulemus Neljas ring: 1989–90 EFL Cupi parim tulemus Teine ring: 2020–21 EFL Trophy parim tulemus Alagrupp: 2020–21 "Harrogate Town AFC - The CNG Stadium". Harrogate Town AFC. Vaadatud 13. oktoober 2020. Harrogate 0–0 Torquay (aet) BBC Sport Harrogate Town reprieved from relegation – BBC Sport Website BBC Sport – Torquay 0–1 Harrogate Town "Harrogate Town win play-off final". Stray FM. 13. mai 2018. Vaadatud 13. mai 2018. "AFC Fylde 3–1 Harrogate Town". BBC Sport. 1. mai 2019. Vaadatud 2. mai 2019. "National League promotion final: Harrogate Town beat Notts County 3–1 to secure place in League Two". BBC Sport. 2. august 2020. Vaadatud 2. august 2020. Stadium, Aaron Bower at the EnviroVent (5. aprill 2021). "Long overdue barriers broken down as Rebecca Welch makes EFL debut". The Guardian. Vaadatud 5. aprill 2021. "Concord Rangers 0–1 Harrogate Town". BBC Sport. 3. mai 2021. Vaadatud 3. mai 2021. "Harrogate Town : Wetherby Road". Originaali arhiivikoopia seisuga 31. juuli 2012. "Harrogate Town: Doncaster Rovers groundshare for EFL newcomers". BBC Sport. 4. august 2020. Vaadatud 4. august 2020. "Harrogate Town 1–0 Barrow". BBC Sport. 17. oktoober 2020. Vaadatud 14. november 2020. "First Team". Harrogate Town A.F.C. Vaadatud 16. juuli 2021.